section_heading: Životopis
paragraph_text: Rodio se je u duvanjskom kraju 1658., od oca Mate i majke Magdalene. Krsnog je imena Luka. Njegov je život do njegove 29 godine ostao nepoznanicom za povjesničare. Bio je dobar propovjednik. Služio se je hrvatskim, latinskim, talijanskim i turskim. Prema svjedočenjima fra Gašpara Vinjalića, bio je "stasit i zgodan čovjek, ugodan, vrlo rječit i okretan".